Diari Oficial de la Generalitat Valenciana


Sumari del DOGV 9931, del 06-09-2024 (2024/8872)

ANUNCI pel qual se sotmeten a informació pública les sol·licituds d’autorització administrativa prèvia, autorització administrativa de construcció i la declaració d’utilitat pública, en concret, corresponents a una central fotovoltaica denominada PSF a Albaida i la seua infraestructura d’evacuació, amb potència pic de 5,02 MW, potència nominal dels inversors de 4,2 MW i capacitat d’accés concedida de 5 MW, a situar al terme municipal d’Albaida, sotmesa a avaluació d’impacte ambiental simplificada. Expedient ATALFE/2021/35.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8872

CVE
:   IDSC-W-8019-4834

Data del document
:   26-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Albaida
    * impacte ambiental

Als efectes previstos en:

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, i pel Decret llei 7/2024, de 9 de juliol, del Consell, de simplificació administrativa de la Generalitat;

– la Llei 24/2013 de 26 de desembre, del sector elèctric;

– el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica;

– la Llei 21/2013, de 9 de desembre, d’avaluació ambiental i el Decret 162/1990, de 15 d’octubre, pel qual s’aprova el reglament per a l’execució de la Llei 2/1989, de 3 de març, d’impacte ambiental;

– la Llei 14/2003, de 10 d’abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització d’implantació en sòl no urbanitzable, d’autorització administrativa prèvia, d’autorització administrativa de construcció i declaració d’utilitat pública, en concret, de la instal·lació elèctrica que s’indica, sotmesa a avaluació ambiental.

Peticionari: Corp Convictions, SL, NIF J95090304,i amb domicili social al carrer de la Font de la Figuera, 18, Aielo de Malferit (València), CP 46534.

Tipus de central elèctrica: central fotovoltaica denominada Parc Solar Fotovoltaic a Albaida, amb potència a instal·lar de 4,2 MW, incloses les seues infraestructures d’evacuació.

Emplaçament dels grups generadors: polígon 34, parcel·la 25, del terme municipal d’Albaida (València).

Emplaçament de la infraestructura d’evacuació: polígon 34, parcel·la 25, i polígon 31, parcel·les 18, 9007 i 9013, del terme municipal d’Albaida (València).

Òrgan competent per a autoritzar la instal·lació: Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte. Denominació: Parc Solar Fotovoltaic a Albaida.

– Projecte d’infraestructura d’evacuació. Denominació: Línia subterrània 20 kV des del centre seccionament independent en projecte fins al centre de lliurament d’energia, centre de transformació núm. 2 i centre de transformació núm. 3, al parc solar fotovoltaic al terme d’Albaida (València).

– Projecte. Denominació: Centre de transformació núm. 1 i lliurament d’energia amb transformador de potència 1.600 kVA.

– Projecte. Denominació: Centre de transformació núm. 2 de 1.600 kVA.

– Projecte. Denominació: Centre de transformació núm. 3 de 1.250 kVA.

– Estudi d’impacte ambiental.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectat.

– Plec general de normes de seguretat en prevenció d’incendis forestals.

– Llista dels elements, espais, servicis i instal·lacions públiques afectats per l’actuació.

– Separates dirigides a:

Ajuntament d’Albaida.

i-DE Redes Eléctricas Inteligentes, SAU.

Confederació Hidrogràfica del Xúquer.

Àrea de Carreteres de la Diputació de València.

Direcció General de Medi Natural i Animal.

– Planimetria.

– Relació de béns i drets afectats.

Projectes d’extensió de xarxa de distribució: ATASC/2023/81/46 per al centre de seccionament independent del parc solar fotovoltaic d’Albaida i ATLINE/2023/148/46 per a la línia subterrània evacuació entroncament del Parc Solar Fotovoltaic d’Albaida.

Pressupost: 1.947.254,20 €

Característiques principals:

Instal·lació fotovoltaica: la central fotovoltaica denominada Parc Solar Fotovoltaic a Albaida, de 5,02 MWp, està composta per un camp generador de 9.296 mòduls fotovoltaics de 540 Wp, muntats directament sobre el sòl en estructura amb seguidors a un eix. Estos mòduls fotovoltaics es connecten amb 17 inversors de 255 kW amb potència màxima d’eixida de 247 kW. Això suposa una potència nominal d’inversors de 4,2 MWn. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió juntament amb les seues línies d’interconnexió de 20 kV per a connectar amb la subestació l’Olleria.

El punt de connexió de la central amb la xarxa de distribució es realitzarà en el suport 508674 en la línia 15 Benissoda, de 20 kV, de l’ST de l’Olleria (al polígon 31, parcel·la 18).

Finalitat: generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

La documentació serà exposada per a consulta pública en les adreces web següents:

<https://cindi.gva.es/es/web/energia/valencia>, en castellà, i <https://cindi.gva.es/va/web/energia/valencia>, en valencià, disponibles l’endemà de la publicació.

Cosa que es fa pública perquè se’n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l’adreça electrònica indicada o presencialment en el Servici Territorial d’Indústria, Energia i Mines de València, situat al carrer de Gregori Gea, 27, de València, així com dirigir a este servici territorial les al·legacions que es consideren oportunes en el termini de quinze (15) dies hàbils comptadors a partir de l’endemà de la publicació d’este anunci segons el procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del Decret llei 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/va/inicio/procedimientos?id_proc=15122&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques. La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.

  

València, 26 d'agost de 2024

Roberto Javier Anchel Añó

Cap del Servici Territorial d'Indústria, Energia i Mines

Esta disposició conté annexos. Consulteu-ne la versió en PDF.